open-index/open-wikipedia-markdown huggingface dataset:
মহেশ গুণতিলকে

**হেত্তিয়ারাচিগে মহেশ গুণতিলকে** (; জন্ম: ১৬ আগস্ট, ১৯৫২) কিগল এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮২ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

শ্রীলঙ্কান ঘরোয়া ক্রিকেটে অল-সিলন দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করেছেন **মহেশ গুণতিলকে**।

## খেলোয়াড়ী জীবন
১৯৭৫-৭৬ মৌসুম থেকে ১৯৮২-৮৩ মৌসুম পর্যন্ত মহেশ গুণতিলকের প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি শ্রীলঙ্কার প্রথম পছন্দের উইকেট-রক্ষক হিসেবে পরিচিত ছিলেন। নিচেরসারিতে কার্যকরী ব্যাটিং করতেন মহেশ গুণতিলকে। বেশ কয়েকবার ব্যাট হাতে বাঁধার প্রাচীর গড়ে তুলেছেন। শ্রীলঙ্কার ক্রিকেটের ইতিহাসের উদ্বোধনী টেস্টে অংশ নেয়ার সুযোগ হয় তার। পেস কিংবা স্পিন উভয় পর্যায়েই উইকেট-রক্ষণে তার জুড়ি মেলা ভার ছিল।

সমগ্র খেলোয়াড়ী জীবনে পাঁচটিমাত্র টেস্ট ও ছয়টি একদিনের আন্তর্জাতিকে অংশগ্রহণ করেছেন মহেশ গুণতিলকে। ১৭ ফেব্রুয়ারি, ১৯৮২ তারিখে কলম্বোয় সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ সেপ্টেম্বর, ১৯৮২ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

ফয়সালাবাদে ফয়সালাবাদে সিরিজের দ্বিতীয় টেস্টে স্বাগতিক পাকিস্তানের বিপক্ষে উদ্বোধনী ব্যাটসম্যান হিসেবে প্রথম ইনিংসে ২৭ রান করার পর দ্বিতীয় ইনিংসে ৫৬ রানের দূর্দান্ত ইনিংস খেলেন। এটি দলের সর্বোচ্চ রান ছিল।

## অবসর
১৯৮২-৮৩ মৌসুমে তৎকালীন নিষিদ্ধঘোষিত দক্ষিণ আফ্রিকায় গমন করেন। ফলশ্রুতিতে আন্তর্জাতিক অংশগ্রহণে তিনিও নিষেধাজ্ঞার কবলে পড়েন।

## তথ্যসূত্র

## আরও দেখুন
* দিলীপ মেন্ডিস
* অজিত ডি সিলভা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* ১৯৮১-৮২ ইংল্যান্ড ক্রিকেট দলের শ্রীলঙ্কা সফর
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অল-সিলনের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:উইকেট-রক্ষক
হাবিবা রহমান খান

**হাবিবা রহমান খান শেফালী** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-১৭ থেকে নির্বাচিত জাতীয় সংসদ সদস্য।

## জন্ম ও প্রাথমিক জীবন
হাবিবা রহমান খান শেফালী নেত্রকোণা পৌরসভার নিখিলনাথ রোডের বাসায় জন্মগ্রহণ করেন। তার পিতা মৃত ফযলুর রহমান খান মুক্তিযুদ্ধের সংগঠক, আইনজীবী, নেত্রকোণা জেলা আওয়ামীলীগের প্রতিষ্ঠাতা সভাপতি এবং নেত্রকোণা-২ আসনের ১৯৭৩ সালে, ১৯৮৬ সালে ও জুন ১৯৯৬ সালে মোট তিন বার নেত্রকোণা-২ (সদর-বারহাট্টা) আসনে সাংসদ ছিলেন। মাতা মৃত হালিমা খাতুন।

তার স্বামী আলী আসগার খান সেন্টু  সাংস্কৃতিকর্মী। তিনি প্রগতিশীল সংগঠন শতদল সাংস্কৃতিক একাডেমির প্রতিষ্ঠাতা পরিচালক।

## রাজনৈতিক ও কর্মজীবন
হাবিবা রহমান খান শেফালী বাংলাদেশ আওয়ামী লীগের রাজনীতিবিদ। বাংলাদেশ মহিলা আওয়ামী লীগ নেত্রকোণা জেলা শাখার সাধারণ সম্পাদক তিনি। বাংলাদেশ বেসরকারি শিক্ষক কর্মচারী ফোরামে নেত্রকোণা জেলা শাখার সভাপতি এবং চন্দ্রনাথ উচ্চ বিদ্যালয়ের প্রধান শিক্ষক তিনি। তিনি একাদশ জাতীয় সংসদের সংরক্ষিত নারী আসন-১৭ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:একাদশ জাতীয় সংসদ সদস্য
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ডেকানয়িক অ্যাসিড

**ডেকানয়িক অ্যাসিড |(Decanoic Acid )**, বা   **ক্যাপ্রিক অ্যাসিড (capric acid)** (**C10:0**) হল একটি সম্পৃক্ত ফ্যাটি অ্যাসিড, যার আণবিক সংকেত CH3(CH2)8COOH.  অনেকটা ছাগলের মত বদগন্ধবিশিষ্ট হওয়ায় একে ক্যাপ্রিক অ্যাসিড নামেও অভিহিত করা হয় ল্যাটিন  "*caper / capra*" (ছাগল )। । এই অ্যাসিড সঞ্জাত লবণ এবং এস্টার কে 'ডেকানয়েট' বা ক্যাপ্রেট বলে।

## উৎস
ডেকানয়িক অ্যাসিড প্রাকৃতিক ভাবে নারকেল তেল (প্রায় ১০ %) এবং পাম কার্নেল তেল (প্রায় ৪%) এ পাওয়া যায় । অন্যান্য তৈলবীজ বা বীজ থেকে তৈরি তেল এ ডেকানয়িক অ্যাসিড পাওয়া যায় না ।  প্রাণীজগতে বেশ কিছু স্তন্যপায়ীর দুধ এ এবং সামান্য পরিমাণে প্রানীজ চর্বিতে পাওয়া যায় । 

## তথ্যসূত্র



বিষয়শ্রেণী:স্নেহজ অ্যাসিড
বিষয়শ্রেণী:দুর্গন্ধযুক্ত রাসায়নিক
অম্বরীশ ঘোষ

**অম্বরীশ ঘোষ** একজন ভারতীয় বিজ্ঞানী। তিনি বেঙ্গালুরুর ভারতীয় বিজ্ঞান সংস্থার অন্তর্গত ন্যানো সায়েন্স অ্যান্ড ইঞ্জিনিয়ারিং সেন্টারের (সিএনএসই) সহযোগী অধ্যাপক। তিনি ন্যানো রোবট সমূহ, সক্রিয় বিষয় পদার্থবিজ্ঞান, প্লাজমোনিকস এবং ন্যানোফোটোনিক্স এবং তরল হিলিয়াম নিয়ে তাঁর কাজের জন্য জন্য বিখ্যাত।

## গবেষণামূলক কাজ
থাম্ব|বাম|ভারতীয় বিজ্ঞান সংস্থা

### চৌম্বকীয় ন্যানোরোবট সমূহ
২০০৯-এ তিনি পিয়ার ফিশার কে সাথে নিয়ে, চৌম্বকীয়, স্ক্রুর মত পেঁচাল (হেলিক্যাল), ন্যানো সুইমার তৈরি করতে গ্লান্সিং অ্যাঙ্গেল ডিপোজিটের ব্যবহার প্রদর্শন করেছিলেন। তাঁর গবেষক দলটি এই জাতীয় ন্যানো রোবটগুলির গতিশীলতা সম্বন্ধে ব্যাখ্যা দিয়েছে এবং এই জাতীয় রোবটের স্বাধীন নিয়ন্ত্রণের জন্য কৌশল উপস্থাপন করেছে।
সাম্প্রতিক কালে তাঁর দল রক্তের মধ্যে চলাফেরার কৌশল সহ স্ক্রুর মত পেঁচাল (হেলিক্যাল) ন্যানো রোবটগুলির বিভিন্ন প্রয়োগ প্রদর্শন করতে সক্ষম হয়েছে। এটি সক্রিয় তঞ্চনে দক্ষতা সহকারে কাজের উদ্দেশ্যে  এবং জীবিত কোষের অভ্যন্তরের পরিবেশকে সংবেদন করার জন্য শলা হিসাবে ন্যানো রোবটগুলিকে ব্যবহার করছে।

### প্লাজমোনিকস এবং মেটামেটেরিয়ালস
অম্বরীশ ঘোষ এবং তাঁর দলটি ছিদ্রযুক্ত ত্রিমাত্রিক প্লাজমনিক ধাতব জাল বানাতে একটি পাতলা চাকতির মত স্কেল প্রযুক্তি তৈরি করেছেন যা দৃশ্যমান তরঙ্গদৈর্ঘ্যে তো বটেই, এছাড়াও অন্যান্য তরঙ্গদৈর্ঘ্যের বিস্তৃত পরিসরে ব্যবহার করা যেতে পারে। এই প্রযুক্তিটি বিভিন্ন ধরনের উপকরণ এবং জ্যামিতির কাজে লাগানো যায়, এবং তাই এটি অত্যন্ত বহুমুখী। বিভিন্ন ছিদ্রযুক্ত ত্রিমাত্রিক ডাই ইলেকট্রিক কাঠামো তৈরির জন্য তাঁরা গ্লান্সিং অ্যাঙ্গেল ডিপোজিশন ব্যবহার করেছেন এবং ত্রিমাত্রিকে ধাতব ডাই ইলেকট্রিক স্তরগুলির বিন্যাস বিকাশের জন্য প্লাজমোনিক্সকে সমন্বিত করেছেন। খুব সম্প্রতি, তাঁরা গ্রাফিনের সাথে প্লাজমনিক ন্যানো কণাগুলিকে সংহত করার জন্য একটি ধারণামূলক অভিনব পদ্ধতি প্রদর্শন করেছেন, এর ফলে তাঁদের কাজে অভূতপূর্ব তড়িৎচুম্বকীয় ক্ষেত্র বর্ধন এবং আলো দ্বারা সনাক্তকরণে সংবেদনশীলতা এসেছে।

### তরল হিলিয়াম এবং বহু ইলেকট্রন বুদবুদ
বহু ইলেকট্রন বুদবুদ বা এমইবি শব্দটি সাধারণত (১০)^৫ বা তার বেশি সংখ্যক ইলেকট্রন সম্পন্ন বুদবুদকে বোঝায়। তরল হিলিয়াম পৃষ্ঠের উপর ইলেকট্রনের একটি ঘন স্তর তৈরি করতে এই বুদবুদগুলি শক্তিশালী বৈদ্যুতিক ক্ষেত্র প্রয়োগ করে উৎপাদিত হতে পারে।

## পুরস্কার ও সম্মাননা
২০১৮ সালে, বৈজ্ঞানিক গবেষণার জন্য, ভারত সরকারের গবেষণার জন্য শীর্ষস্থানীয় সংস্থা কাউন্সিল ফর সায়েন্টিফিক অ্যান্ড ইনডাসট্রিয়াল রিসার্চ, পদার্থ বিজ্ঞানে তাঁর অবদানের জন্য, তাঁকে বিজ্ঞান ও প্রযুক্তির জন্য শান্তি স্বরূপ ভাটনগর পুরস্কারে ভূষিত করেছে।

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:পশ্চিমবঙ্গের বিজ্ঞানী
বিষয়শ্রেণী:বাঙালি পদার্থবিদ
বিষয়শ্রেণী:বাঙালি বিজ্ঞানী
বিষয়শ্রেণী:আইআইটি খড়গপুরের প্রাক্তন শিক্ষার্থী
বিষয়শ্রেণী:কলকাতার বিজ্ঞানী
বিষয়শ্রেণী:পদার্থ বিজ্ঞানে শান্তি স্বরূপ ভাটনগর পুরস্কার প্রাপক
জর্জ বেকার (ভারতীয় অভিনেতা)

**জর্জ বেকার** (জন্ম ২৮ অক্টোবর ১৯৪৬), একজন ভারতীয় অভিনেতা এবং রাজনীতিবিদ। তিনি মূলত বাংলা ও অসমীয়া ভাষার ছবিতে তার কাজের জন্য পরিচিত। তিনি ভারতীয় সংবিধানের ৩৩১ (অ্যাংলো-ইন্ডিয়ান) অনুচ্ছেদে রাষ্ট্রপতি কর্তৃক নিযুক্ত দু’জন সংসদ সদস্যের অন্যতম। ২০১৪ সালে, তিনি ভারতীয় জনতা পার্টিতে যোগদান করেছিলেন এবং ২০১৪ সালের ভারতীয় সাধারণ নির্বাচনের সময় হাওড়া আসন থেকে লোকসভা নির্বাচনে প্রতিদ্বন্দ্বিতা করেন এবং পরে পরাজিত হয়েছিলেন।

## জীবন-কাহিনী
### প্রারম্ভিক জীবন
১৯৪৫ সালের ২৮ অক্টোবর আসামের তেজপুরে, এক গ্রীক পরিবারে জর্জের জন্ম হয়েছিল। তার প্রাথমিক পড়াশোনা লখনউর লা মার্টিনিয়া কলেজে হয়। তিনি মুষ্টিযুদ্ধ এবং সাঁতারের জাতীয় স্তরের জুনিয়র চ্যাম্পিয়ন ছিলেন। তিনি আসাম ইঞ্জিনিয়ারিং কলেজে তার পড়াশুনো শুরু করেন তবে হঠাৎ বাবা মারা যাওয়ার ফলে মাঝপথে পড়াশুনো ছাড়তে হয়েছিল। পরবর্তীকালে, তিনি পার্মানেন্ট ওয়ে ইঞ্জিনিয়ারিংয়ে দুই বছরের কোর্স সম্পন্ন করে ইঞ্জিনিয়ারিং বিভাগে উত্তর-পূর্ব সীমান্ত রেলওয়ে জোনে যোগদান করেন। তিনি এখানে দু'বছর চাকরি করেন এবং তারপরে নিজের ব্যবসা শুরু করবেন বলে চাকরি ছেড়ে দেন।

### অভিনয় জীবন (১৯৭০ - বর্তমান)
১৯৭৪ সালে, জর্জ অসমীয়া সিনেমাতে প্রথম আত্মপ্রকাশ করেছিলেন। অসমীয়া ছবি চামেলি মেমসাবে তিনি প্রধান চরিত্রে অভিনয় করবার সুযোগ পেয়েছিলেন। এই চলচ্চিত্রটি  ২৩তম জাতীয় চলচ্চিত্র পুরস্কারে অসমীয়ায় সেরা ফিচার ফিল্মের জাতীয় চলচ্চিত্র পুরস্কার জিতেছিল। তিনি বার্কলে নামে একজন ব্রিটিশ প্ল্যান্টারের ভূমিকায় অভিনয় করেন এবং পরে একই সিনেমার বাংলা সংস্করণে তিনি আবার একই ভূমিকা পালন করেছিলেন। পরবর্তীকালে, তিনি অসংখ্য বাংলা সিনেমা, যাত্রা (থিয়েটার), টেলিভিশন চলচ্চিত্র, সিরিয়াল বেশিরভাগ ক্ষেত্রে ব্রিটিশ প্রবাসীদের ভূমিকা অভিনয় করেছিলেন। তিনি কয়েক বছর ধরে মূলত পাঁচটি ভাষার চলচ্চিত্রে অভিনয় করেছেন যেমন বাংলা, অসমীয়া, ইংরেজি, হিন্দি ও সাঁওতালি। অতি সম্প্রতি তিনি পরিণীতায় (২০০৫ চলচ্চিত্র) স্যার উইলিয়াম একার্ড্ট এবং ভূতের ভবিষ্যতে মিঃ রামসে চরিত্রে অভিনয় করেছেন।

### রাজনৈতিক জীবন (২০১৪ - বর্তমান)
২০১৪ সালে তিনি ভারতীয় জনতা পার্টিতে যোগদান করেছিলেন। ২৭ ফেব্রুয়ারি ২০১৪ তারিখে জর্জ, ভারতীয় জনতা পার্টির হাওড়া (লোকসভা কেন্দ্র) থেকে ২০১৪ সালের ভারতীয় সাধারণ নির্বাচনের প্রার্থী হিসাবে তার নাম প্রকাশিত হয়েছিল এবং পরে তিনি নির্বাচনে পরাজিত হয়েছিলেন। ২৩ জুলাই ২০১৫ তারিখে রিচার্ড হে-সহ অ্যাংলো-ইন্ডিয়ান সম্প্রদায়ের প্রতিনিধিত্বকারী দু'জন নিযুক্ত সদস্যের একজন হিসাবে তিনি ১৬তম লোকসভায় নিযুক্ত হন। ২৪ জুন ২০১৭ তারিখে একদল উচ্ছৃঙ্খল জনতা তাকে আক্রমণ করে। অভিযোগের তীর তৃণমূল কংগ্রেসের সদস্যদের দিকে নিয়ে যাওয়া হয় এবং পরে তাকে হাসপাতালে ভর্তি করা হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:১৯৪৬-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ষোড়শ লোকসভার সদস্য
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:অসমীয়া অভিনেতা
বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:লোকসভার মনোনীত সদস্য
শামসুন নাহার (দ্ব্যর্থতা নিরসন)

**শামসুন নাহার** বা **শামসুন্নাহার***বলতে যাদেরকে বোঝানো হতে পারে -*

* শামসুন নাহার –বাংলাদেশের একজন জাতীয় এ্যাথলিট ছিলেন। তিনি *[[জ্যাভলিন থ্রো]]* ক্রীড়ায় পাঁচবারের জাতীয় চ্যাম্পিয়ন ছিলেন।
* শামসুন নাহার (রাজনীতিবিদ) –একাদশ জাতীয় সংসদের সংরক্ষিত নারী আসন-১৩ থেকে নির্বাচিত জাতীয় সংসদ সদস্য।
* শামসুন নাহার মাহমুদ –(১৯০৮ - ১০ এপ্রিল ১৯৬৪) ছিলেন এ দেশের নারী মুক্তি আন্দোলনের নেত্রী ৷ ঢাকা বিশ্ববিদ্যালয়ের দ্বিতীয় ছাত্রী হল শামসুন নাহার হল তার নামে নামকরণ করা হয়।
* শামছুন নাহার বেগম –বাংলাদেশের একজন প্রখ্যাত রাজনীতিবিদ ও দশম জাতীয় সংসদের সংরক্ষিত নারী আসন-২৯ থেকে নির্বাচিত জাতীয় সংসদ সদস্য।
*বেগম শামসুন নাহার –বাংলাদেশ জাতীয়তাবাদী দলের রাজনীতিবিদ যিনি দ্বিতীয় জাতীয় সংসদের মহিলা আসন-১৯ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।

## আরও দেখুন

* শামসুন নাহার হল – ঢাকা বিশ্ববিদ্যালয়ের দ্বিতীয় ছাত্রী হল। 
* শামসুন্নাহার –বাংলাদেশের পুলিশ প্যারেডে নেতৃত্বদানকারী প্রথম নারী পুলিশ কর্মকর্তা । 
* শামসুন্নাহার খাজা আহসানউল্লাহ – বাংলাদেশের একজন প্রগতিশীল রাজনীতবিদ যিনি বাংলাদেশ জাতীয়তাবাদী দলের সদস্য।
ট্রেভর লাফলিন

**ট্রেভর জন লাফলিন** (; জন্ম: ৩০ জানুয়ারি, ১৯৫১) ভিক্টোরিয়ার নিয়া ওয়েস্ট এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন **ট্রেভর লাফলিন**।

## খেলোয়াড়ী জীবন
১৯৭৪-৭৫ মৌসুম থেকে ১৯৮০-৮১ মৌসুম পর্যন্ত ট্রেভর লাফলিনের প্রথম-শ্রেণীর খেলোয়াড়ী জীবন চলমান ছিল। মাঝারিসারিতে মারকুটে ব্যাটিং করতেন ট্রেভর লাফলিন।

সমগ্র খেলোয়াড়ী জীবনে তিনটিমাত্র টেস্ট ও ছয়টিমাত্র ওডিআইয়ে অংশগ্রহণ করেছেন ট্রেভর লাফলিন। ৩১ মার্চ, ১৯৭৮ তারিখে জর্জটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১ ডিসেম্বর, ১৯৭৮ তারিখে ব্রিসবেনে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

ক্যারি প্যাকারের বিশ্ব সিরিজ ক্রিকেট চলাকালীন খেলোয়াড়দের অনুপস্থিতিতে জাতীয় দলে খেলার সুযোগ পান। তবে, তিনি তিনটিমাত্র টেস্টে অংশ নেয়ার সুযোগ পেয়েছিলেন। ক্যারিবীয় দ্বীপপুঞ্জে দুইটি ও ১৯৭৮-৭ মৌসুমে ইংল্যান্ডের বিপক্ষে একটি টেস্ট খেলেন। তবে, খেলায় সহজাত ক্রীড়াশৈলী প্রদর্শন করতে পারেননি। ফলশ্রুতিতে, দল নির্বাচকমণ্ডলী কর্তৃক উপেক্ষিত হন।

১৯৭৯ সালের ক্রিকেট বিশ্বকাপে অস্ট্রেলিয়া দলের পক্ষে অংশ নেন। ঐ প্রতিযোগিতায় তার দল গ্রুপ পর্ব থেকেই বিদেয় নিয়েছিল।

## ব্যক্তিগত জীবন
১৯৭৬ ও ১৯৭৭ সালে স্কটল্যান্ড ও ল্যাঙ্কাশায়ার লীগে ক্লাব ক্রিকেটে অংশ নেন। ক্রিকেটের পাশাপাশি অস্ট্রেলীয় রুলস ফুটবলে দক্ষ ছিলেন তিনি। ভিক্টোরিয়ান ফুটবল অ্যাসোসিয়েশনে (ভিএফএ) মোর্ডিয়ালক ফুটবল ক্লাবের পক্ষে খেলেছেন তিনি।

ব্যক্তিগত জীবনে বিবাহিত তিনি। তার সন্তান বেন লাফলিন অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

## তথ্যসূত্র

## আরও দেখুন
* পিটার স্লিপ
* ডেভ হোয়াটমোর
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

## গ্রন্থপঞ্জি
* Atkinson, G. (1982) *Everything you ever wanted to know about Australian rules football but couldn't be bothered asking*, The Five Mile Press: Melbourne. .

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
সুনীতি চট্টরাজ

**সুনীতি চট্টরাজ** (৩০ নভেম্বর ১৯৪৩ – ৯ জানুয়ারি ২০১৭) একজন ভারতীয় রাজনীতিবিদ ও আইনজীবী ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি একবার পশ্চিমবঙ্গ সরকারের মন্ত্রিসভায় অন্তর্ভুক্ত হয়েছিলেন। তিনি তিন বার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন।

## জীবনী
সুনীতি চট্টরাজ ১৯৪৩ সালের ৩০ নভেম্বর জন্মগ্রহণ করেন। তিনি কলকাতা বিশ্ববিদ্যালয়ে আইন নিয়ে পড়াশোনা করেছিলেন। পড়াশোনা শেষ করার পর তিনি ওকালতি শুরু করেছিলেন।

সুনীতি চট্টরাজ ১৯৭১ সালে সিউড়ি বিধানসভা কেন্দ্রের বিধায়ক পদে প্রতিদ্বন্দ্বিতা করলেও প্রতিভা মুখার্জির নিকট পরাজিত হন। ১৯৭২ সালে পশ্চিমবঙ্গ বিধানসভায় সিউড়ি বিধানসভা কেন্দ্রের বিধায়ক হিসেবে নির্বাচিত হয়েছিলেন। জয়ী হবার পর ১৯৭২ সালে তাকে পশ্চিমবঙ্গ সরকারের বিদ্যুৎ, সেচ ও জলসম্পদ দফতরের প্রতিমন্ত্রী হিসেবে নিযুক্ত করা হয়েছিল। ১৯৭৭ সালে তিনি পুনরায়  সিউড়ি থেকে আইনপ্রণেতা হিসেবে নির্বাচিত হন। ১৯৮২ সালে তিনি টানা তৃতীয়বারের মত সিউড়ি বিধানসভা কেন্দ্রের বিধায়ক হিসেবে নির্বাচিত হয়েছিলেন।

১৯৮৭ ও ১৯৯১ সালে তিনি সিউড়ি বিধানসভা কেন্দ্রের বিধায়ক পদে লড়লেও দুবারই সিপিএমের তপন রায়ের নিকট পরাজিত হন। ১৯৯৬ সালে তিনি তপন রায়কে পরাজিত করে চতুর্থবারের মত সিউড়ি বিধানসভা কেন্দ্রের বিধায়ক হিসেবে নির্বাচিত হন।

১৯৯৮ সালে তিনি বিধায়ক পদে ইস্তফা দিয়ে বোলপুর লোকসভা কেন্দ্র থেকে জাতীয় নির্বাচনে প্রতিদ্বন্দ্বিতা করলেও জয়ী হতে পারেন নি। ১৯৯৯ সালে তিনি ভারতীয় জাতীয় কংগ্রেস থেকে তৃণমূল কংগ্রেসে যোগদান করেন। ১৯৯৯ সালে তিনি আবারো বোলপুর লোকসভা কেন্দ্র থেকে নির্বাচন করে পরাজিত হন।

তার বিধায়ক পদে ইস্তফা দেবার দরুন খালি হওয়া সিউড়ি বিধানসভা কেন্দ্রে ২০০০ সালে উপনির্বাচনে অংশ নিয়েছিলেন তিনি। তবে নির্বাচনে তিনি জিততে পারেন নি। ২০০১ সালে অনুষ্ঠিত নির্বাচনে তিনি আবারো সিউড়ি বিধানসভা কেন্দ্রে পরাজিত হন।

সুনীতি চট্টরাজ ২০১৭ সালের ৭ জানুয়ারি মৃত্যুবরণ করেন।

## সমালোচনা
সুনীতি চট্টরাজের বিরুদ্ধে আর্থিক দুর্নীতির অভিযোগ ওঠার পর তাকে পশ্চিমবঙ্গ সরকারের মন্ত্রিসভা থেকে অপসারণ করা হয়েছিল। ২০০৬ সালের ১২ জানুয়ারি একটি দুর্নীতি মামলায় তাকে গ্রেফতার করেছিল সিবিআই।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় আইনজীবী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:১৯৪২-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
শেখ এ্যানী রহমান

**শেখ এ্যানী রহমান** (২৮ সেপ্টেম্বর — ১১ অক্টোবর ২০২২) বাংলাদেশ আওয়ামী লীগের সাবেক রাজনীতিবিদ। যিনি একাদশ জাতীয় সংসদের সংরক্ষিত নারী আসন-১৯ থেকে নির্বাচিত জাতীয় সংসদ সদস্য ছিলেন। তিনি শেখ মুজিবুর রহমানের চাচাতো ভাই শেখ হাফিজুর রহমানের স্ত্রী ও প্রধানমন্ত্রীর শেখ হাসিনার চাচি।

## জন্ম ও প্রাথমিক জীবন
শেখ এ্যানী রহমান পিরোজপুর জেলার স্বরূপকাঠীতে জন্মগ্রহণ করন। তার পিতা অ্যাডভোকেট এনায়েত হোসেন খান (১৯৩৩-১৯৭৯) ছিলেন তৎকালীন বাকেরগঞ্জ-১৬ আসনের সাংসদ এবং জেলা আওয়ামী লীগের সভাপতি।

## রাজনৈতিক ও কর্মজীবন
শেখ এ্যানী বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-১৯ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## মৃত্যু
শেখ এ্যানী রহমান ১১ অক্টোবর ২০২২ সালে ব্যাংককের একটি হাসপাতালে চিকিৎসাধীন অবস্থায় মারা যান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দশম জাতীয় সংসদ সদস্যদের তালিকা (২০১৪) –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:শেখ পরিবার
বিষয়শ্রেণী:১৯৬০-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:নেছারাবাদ উপজেলার ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
মাহবুব উদ্দিন খোকন

**ব্যারিস্টার এ এম মাহবুব উদ্দিন খোকন** (জন্ম: ১২ জানুয়ারি ১৯৫৬) একজন বাংলাদেশি আইনজীবী ও রাজনীতিবিদ। তিনি বাংলাদেশ সুপ্রিম কোর্টের একজন জ্যেষ্ঠ আইনজীবী, বাংলাদেশ জাতীয়তাবাদী দলের রাজনীতিবিদ এবং নোয়াখালী -১ আসনের সংসদ সদস্য। নবম জাতীয় সংসদ নির্বাচনে তিনি সংসদ সদস্য হিসেবে নির্বাচিত হন। বর্তমানে তিনি সুপ্রিম কোর্ট আইনজীবী সমিতির সভাপতি হিসেবে দায়িত্ব পালন করছেন। ত্রয়োদশ জাতীয় সংসদ নির্বাচনে তিনি সংসদ সদস্য নির্বাচিত হয়েছেন। জুলাই গণআন্দোলনেও তিনি সাহসী ভূমিকা রাখেন।

## কর্মজীবন
মাহবুব উদ্দিন খোকন ২০০৮ সালে বাংলাদেশ জাতীয়তাবাদী দলের প্রার্থী হিসাবে নোয়াখালী-১ থেকে সংসদ সদস্য নির্বাচিত হয়েছিলেন। তিনি বিএনপি চেয়ারপার্সন খালেদা জিয়ার আইনজীবীও।  তিনি ঢাকায় অবস্থিত আইন সংস্থা 'মাহবুব অ্যান্ড কোম্পানির' প্রতিষ্ঠাতা ও প্রধান। ২০২৪ সালের মার্চ মাসে তিনি বাংলাদেশ সুপ্রিম কোর্ট আইনজীবী সমিতির সভাপতি হিসেবে নির্বাচিত হন।

## গুলিবিদ্ধ
১৫ ডিসেম্বর ২০১৮ এ, আসন্ন সাধারণ নির্বাচনের নির্বাচনী প্রচার চলাকালীন বাংলাদেশ আওয়ামী লীগ সরকারের অধীনে সোনাইমুড়ি পুলিশ গুলি চালালে ছয়টি গুলিতে তিনি আহত হন। 

## তথ্যসূত্র

## বহিঃসংযোগ
* 

বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশী ব্যারিস্টার
বিষয়শ্রেণী:লিংকনস ইনের সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:ত্রয়োদশ জাতীয় সংসদ সদস্য
নূর টিভি (মার্কিন যুক্তরাষ্ট্র)

**নূর টিভি** (আরবি ভাষায় অর্থ "আলো") একটি মার্কিন যুক্তরাষ্ট্র ভিত্তিক আফগান উপগ্রহ টেলিভিশন নেটওয়ার্ক, যা ক্যালিফোর্নিয়ার প্লিজ্যান্টন থেকে পরিচালিত হয়। স্টেশনটি উত্তর আমেরিকা জুড়ে গ্যালাক্সি ২৫ উপগ্রহ ডিশে পাওয়া যায়।

নূর টিভির প্রোগ্রামগুলো ২৪ ঘণ্টা সম্প্রচারিত হয় এবং এর মধ্যে রয়েছে: বিশ্ব সংবাদ, শিশু এবং যুব প্রোগ্রামিং, খেলা, রান্না, সঙ্গীত এবং আলোচনা অনুষ্ঠান।

নূর টিভির মিশন মার্কিন যুক্তরাষ্ট্র এবং কানাডার বিভিন্ন অঞ্চলে আফগান সম্প্রদায়ের মধ্যে সম্প্রীতির প্রচার করা।

ক্যালিফোর্নিয়ার ফ্রেমন্টের তিন আফগান-মার্কিন ভাই (ইয়াম ইউসুফজাই, হারিস রহিমি এবং ফারজান রহিমি) ২৯ জুলাই ২০০৭ সালে নূর টিভি প্রতিষ্ঠা করেছিলেন এবং ১ আগস্ট ২০০৭ এ টেলিভিশনের পর্দায় হাজির হয়েছিলেন।

## তথ্যসূত্র

## বহিঃসংযোগ

* নূর টিভি - অফিসিয়াল ওয়েবসাইট

বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:আফগানিস্তানের গণমাধ্যম
শরহে জামি

**শরহে জামি** (আরবি : شرح الجامی 
- উর্দু : شرح جامی - ইংরেজি : Sharhu Al-Zami ) এর প্রকৃত নাম হল 'ফাওয়ায়েদে জিয়াইয়্যা' ( আরবি/ উর্দু : فوائد ضیائیہ ইংরেজি :  Fawaid-e-Diyaeya) ইহা 'ইলমে নাহব' তথা আরবি ভাষার ব্যাকরণের প্রসিদ্ধ বই কাফিয়া - এর ব্যখ্যাগ্রন্থ । ইলমে নাহব-এর সকল বিধি-রীতি-নিয়মগুলি  সহজ সরল ও সাবলীল ভাষায় বিস্তারিত বিবরণ এতে তুলে ধরা হয়েছে । গ্রন্থটি আরবি ভাষায় রচিত ।

## গ্রন্থকার
এ ব্যখ্যাগ্রন্থের রচয়িতা আল্লামা আবদুর রহমান জামি (রহ) । এটি আরবি ব্যাকরণের বিখ্যাত ও প্রসিদ্ধ বই   'কাফিয়া'র অসংখ্য ব্যখ্যাগ্রন্থের মধ্যে অন্যতম ।

## শরহে জামির হাশিয়া ও শরাহ
আরবি , ফার্সি , তুর্কি , উর্দু সহ প্রভৃতি ভাষায় এ গ্রন্থটির ২৬ টির অধিক এ পর্যন্ত হাশিয়া প্রকাশিত  হয়েছে । উল্লেখযোগ্য কয়েকটি নিম্নরুপ:

* *হাশিয়ায়ে শরহে জামি* -  এটি আল্লামা আবদুর রহমান জামি (রাহ.)  এর ছাত্র মোল্লা আবদুল গফুর প্রণীত ব্যখ্যাগ্রন্থ ।
* *হাশিয়ায়ে শরহে জামি* - এটি রচনা করেন শেখ মুহাম্মদ সমরকন্দি ।
* *হাশিয়ায়ে শরহে জামি* - শেখ মুহাম্মাদ মুহরম আফিন্দি (তুর্কি) প্রণীত ।
* *ছুয়ালে বাছুলি শরহে শরহে জামি* 
* *ছুয়ালে কাবুলি শরহে শরহে জামি*
* *মিছবাহুল মাআনি শরহে শরহে জামি* ।

## তথ্যসূত্র
 

বিষয়শ্রেণী:ধর্মগ্রন্থ
শামীমা আক্তার খানম

**শামীমা আক্তার খানম** যিনি **শামীমা শাহরিয়ার** নামে বেশি পরিচিত। তিনি আইনজীবী ও বাংলাদেশ আওয়ামী লীগের একজন রাজনীতিবিদ। একাদশ জাতীয় সংসদের সংরক্ষিত নারী আসন-২১ থেকে তিনি সংসদ সদস্য ছিলেন।

## জন্ম ও প্রাথমিক জীবন
মোছা. শামিমা আক্তার খানম হবিগঞ্জ জেলায় জন্মগ্রহণ করেন। তার পিতা মৃত আবদুল হাই খান। মাতা আম্বিয়া খাতুন

## রাজনৈতিক ও কর্মজীবন
শামীমা শাহরিয়ার বাংলাদেশ আওয়ামী লীগের রাজনীতিবিদ। তিনি কৃষক লীগের কেন্দ্রীয় মানব সম্পদ বিষয়ক সম্পাদক। তিনি জামালগঞ্জ উপজেলা পরিষদের সাবেক মহিলা ভাইস চেয়ারম্যান ছিলেন। তিনি একাদশ জাতীয় সংসদের সংরক্ষিত নারী আসন-২১ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

*একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
দিওয়ানে হুয়ে পাগল

***দিওয়ানে হুয়ে পাগল*** হলো ২০০৫ সালে মুক্তিপ্রাপ্ত একটি ভারতীয় হিন্দি রোম্যান্টিক অ্যাকশন কমেডি চলচ্চিত্র। ছবিটি পরিচালনা করেন বিক্রম ভট্ট এবং প্রযোজনা করেন ফিরোজ এ. নাদিয়াদওয়ালা। এই ছবিতে মুখ্য ভূমিকায় অভিনয় করেন অক্ষয় কুমার, শাহিদ কপূর, সুনীল শেট্টি, রিমি সেন ও পরেশ রাওয়াল। আফতাব শিবদাসানি ও বিবেক ওবেরয় এই ছবিতে অতিথি শিল্পী হিসাবে অভিনয় করেন।

২০০৫ সালের ২৫ নভেম্বর মুক্তিপ্রাপ্ত এই ছবিটি বক্স অফিসে ফ্লপ ঘোষিত হয়। ছবির কাহিনি ১৯৯৮ সালে মুক্তিপ্রাপ্ত *[[দেয়ার’স সামথিং অ্যাবাউট মেরি]]* নামক মার্কিন কমেডি চলচ্চিত্র থেকে অনুকৃত।

## তথ্যসূত্র

## বহিঃসংযোগ
*

বিষয়শ্রেণী:২০০৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বিক্রম ভট্ট পরিচালিত চলচ্চিত্র
বিষয়শ্রেণী:ভারতীয় রোম্যান্টিক কমেডি চলচ্চিত্র
বিষয়শ্রেণী:আনু মালিক সুরারোপিত চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:ইউটিভি মোশন পিকচার্সের চলচ্চিত্র
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:২০০৫-এর পটভূমিতে চলচ্চিত্র
একচক্র

**একচক্র** (অনেকের মতে একচক্ক কিংবা একচক্কা) একটি ছোট্ট গ্রাম। এটি পশ্চিমবঙ্গের বীরভূম জেলার রামপুরহাট শহর থেকে ২০ কিমি দূরে অবস্থিত। হিন্দুদের ঐতিহ্যের মধ্যেই, মহাকাব্য মহাভারতে পাঁচ পাণ্ডবদের নির্বাসনের সময় তাদের একচক্রে থাকার কথা বলা হয়েছে। এটি গৌড়ীয় বৈষ্ণব ঐতিহ্যের অন্যতম প্রধান ধর্মীয় ব্যক্তিত্ব নিত্যানন্দ রামের জন্মস্থান (১৪৭৪ খ্রিষ্টাব্দ) হিসাবেও বিখ্যাত।

গ্রামটি প্রায় আট মাইল এলাকা জুড়ে উত্তর এবং দক্ষিণে প্রসারিত।

## কিংবদন্তি
একচক্র নামের উৎপত্তি পান্ডবদের কিংবদন্তির সাথে জড়িত। কুরুক্ষেত্রের যুদ্ধে যখন কৃষ্ণ তার ভক্ত অর্জুনকে বাঁচাতে যুদ্ধে কোনও পক্ষ না নেওয়ার প্রতিজ্ঞা ভঙ্গ করেছিলেন, তখন তিনি অর্জুনের সাথে লড়াই করে আসা ভীষ্মদেবকে আঘাত করার জন্য চাকা নিয়ে ছুটে এসেছিলেন। ভীষ্মদেব যখন তাকে অনেক সুন্দর প্রার্থনা দিয়ে সন্তুষ্ট করেছিলেন, তখন কৃষ্ণ তার ক্রোধ হারিয়ে চাকাটিকে একপাশে ফেলে দেন। চাকাটি এই একচক্র গ্রামের জমির উপর পড়ে এবং তাই *একচক্র* নামটি *পায় এই গ্রাম*। *এক-এর* অর্থ একটি, এবং *চক্র* অর্থ চাকা।

মহাভারতে এটিও সেই জায়গা বলে বিশ্বাস করা হয় যেখানে বকাসুর থাকতেন, যাকে পরে ভীমের দ্বারা হত্যা করা হয়। তবে পুরো ভারত জুড়ে বেশ কয়েকটি জায়গা রয়েছে যা প্রাচীন একচক্র হিসাবে পরিচিত।

## ভূগোল

### অবস্থান
একচক্রের অবস্থান  ।

## গর্ভাভাস
বলা হয় এটি নিত্যানন্দের আসল জন্মস্থান। জন্মস্থানের মন্দিরে স্থানীয় ব্রাহ্মণ পরিবার দ্বারা পূজিত নিতাই (নিত্যানন্দ) এর মূর্তি রয়েছে। নিত্যানন্দের বাবার আসল বাড়ির স্থান হদাই পণ্ডিতা ভবনে। নিতাই কুণ্ডের পাশের ছোট সাদা মন্দিরটি নিত্যানন্দের জন্মের স্থান হিসাবে চিহ্নিত করা হয়। এই মন্দিরের দুটি বটবৃক্ষ রয়েছে যেগুলি নিত্যানন্দের সময় থেকেই ছিল বলে জানা যায়।

মন্দিরের মূল বেদীর মাঝখানে নিত্যানন্দের মূর্তি রয়েছে। তার বাম দিকে, হাত তুলে চৈতন্য মহাপ্রভু । নিত্যানন্দের ডানদিকে অদ্বৈত আচার্য্য। পাশের বেদীতে হয়েছে রাধা -রাধাকান্ত এবং রাধা-কৃষ্ণ, মাঝে বৃহৎ নৃত্যরত গৌরাঙ্গ। মন্দিরটি নির্মাণ করেছিলেন প্রসন্নাকুমার করফর্ম।

## বঙ্কিমা রায় মন্দির
বঙ্কিমা রায় মন্দিরের মধ্যে বর্তমান দেবতা মূর্তি একচক্রের যমুনা নদীর মধ্যে নিত্যানন্দ নিজেই পেয়েছিলেন। মূর্তিটি তখন একটি মন্দিরে স্থাপন করা হয়েছিল, যা এখন জাহ্নু কুন্ডায় নিমজ্জিত। নিত্যানন্দ তার অন্তর্ধানের সময় এই দেবতার সাথে একীভূত হয়েছিলেন বলে বিশ্বাস করা হয়। বঙ্কিমা রায়ের বর্তমান মন্দিরটিও প্রাচীন। জাহ্নব মাতার (নিত্যানন্দের স্ত্রী) মূর্তি তার পাশে রাখা হয়েছিল। এই মন্দিরে বীরচন্দ্র গোস্বামীর একটি ছোট সমাধিও রয়েছে ।

## তথ্যসূত্র

বিষয়শ্রেণী:বৈষ্ণবধর্ম
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:বৈষ্ণব সম্প্রদায়
বিষয়শ্রেণী:বীরভূম জেলার গ্রাম
সমুদ্রগড়

**সমুদ্রগড়**  ভারতের পশ্চিম বঙ্গ রাজ্যের পূর্ব বর্ধমান জেলার কালনা মহকুমার পূর্বস্থলীর ১ ব্লকের নাদনঘাট থানার অন্তর্গত একটি গ্রাম। এটি &nbsp; কালনা থেকে প্রায় ১৫ কিলোমিটার দূরে এবং ভাগীরথীর পশ্চিম তীরে অবস্থিত।

## ব্যাকরণ
সমুদ্রগড় শব্দটি দুটি বাংলা শব্দ **সমুদ্র** এবং **গড়** (দুর্গ) থেকে এসেছে। যদিও এই নামের উৎপত্তি সম্পর্কে বেশ কয়েকটি ব্যাখ্যা রয়েছে, তবে মূল ব্যাখ্যাটি হ'ল সমুদ্র শব্দটি স্থানীয় রাজার নাম থেকে এসেছে এবং রাজা যেহেতু এই স্থানে তার দুর্গটি তৈরি করেছিলেন তাই গড় শব্দটি সেই কারণে এসেছিল। (যদিও কোন দুর্গ এখনও পাওয়া যায়নি)। আরেকটি ব্যাখ্যা হ'ল অঞ্চলটি চারদিকে জলাশয় দ্বারা বেষ্টিত, তাই জলের সাথে সম্পর্কিত নামটি সম্ভবত আসতে পারে।

## ভূগোল

### অবস্থান
ভাগীরথী নদীর তীরে পলল সমভূমিতে সমুদ্রগড় অবস্থিত। এই অঞ্চলের তাপমাত্রা গরমকালে ৩০-৪৩ °সে ডিগ্রী এবং শীতকালে ১৭-১৮ °সে ডিগ্রী।

### থানা
সমুদ্রগড়ে অবস্থিত নাদনঘাট থানা সমগ্র পূর্বস্থলী ১ ব্লকের পরিষেবা প্রদান করে। অঞ্চলটি ৬০&nbsp; কিমি2।

## জনসংখ্যার উপাত্ত
ভারতের ২০১১ সালের আদম শুমারি অনুসারে সমুদ্রগড়ের মোট জনসংখ্যা ছিল ১৩,০৯৯ জন, যার মধ্যে ৬,৮২৬ জন (৫২%) পুরুষ এবং ৬,২৬৩ জন (৪৮%) মহিলা ছিলেন। জনসংখ্যার ৬ বছরের নিচে ছিল ১,৩৪৩ জন। সমুদ্রগড়ে সাক্ষরতার মোট সংখ্যা ছিল ৯,৪২৪ (৬ বছরেরও বেশি মানুষের জনসংখ্যার ৮০.২৩%)।

## পরিবহন
সমুদ্রগড় রেলস্টেশন হাওড়া থেকে প্রায় ৯৭ কিলোমিটার দূরে &nbsp;পূর্ব রেলওয়ের হাওড়া-ব্যান্ডেল-কাটোয়া শাখা রেলপথে অবস্থিত। এখানে দুটি রেল স্টেশন রয়েছে, যথা - *সমুদ্রগড়* (হাওড়া রেলওয়ে বিভাগের স্টেশন) এবং *নান্দাই গ্রাম* (হাওড়া রেল বিভাগের স্টেশন)।

;বাস সেবা 
নবদ্বীপ-কালনা, সমুদ্রগড় হয়ে নবদ্বীপ-বর্ধমান, সমুদ্রগড় ও ধাত্রীগ্রাম হয়েকালনা-বর্ধমান, সমুদ্রগড় হয়ে

## অর্থনীতি
ভারত বিভাগের পরে ঢাকার অনেক দক্ষ তাঁতীরা এসে নদিয়া জেলার শান্তিপুর এবং বর্ধমান জেলার অম্বিকা কালনা চলে আসে।  পশ্চিমবঙ্গে হাতে বোনা কাপড়ের ঐতিহ্যগতভাবে বিখ্যাত কেন্দ্রের আশেপাশে তারা বসতি স্থাপন করেছিলেন। সরকারী উৎসাহ এবং সহায়তায় মেধাবী তাঁতিরা শীঘ্রই তাদের পৈতৃক পেশা পুনরুদ্ধার করে এবং অত্যাশ্চর্য বুননের শিল্পটি আবারও ফুলে ফুলে ওঠে। শান্তিপুর, ফুলিয়া, সমুদ্রগড়, ধাত্রীগ্রাম ও অম্বিকা কালনা-এর বিস্তৃত বুননশৈলীতে নিজস্ব শৈলীতে চমৎকার কাপড় উৎপাদন করা হচ্ছে আজ, বিদেশী নকশায় রঙিনগুলিতে সূক্ষ্মভাবে বোনা ফেদ-টাচ টেক্সটাইল এবং শাড়ি তৈরি করা হচ্ছে। সমুদ্রগড় জ্যাকার্ড এবং জামদানি কাজের সংমিশ্রণে বিশেষিত। সমবায় ও বিভিন্ন উদ্যোগের মাধ্যমে পণ্যটি বাজারজাত করা হয়।

## শিক্ষা
সমুদ্রগড়ে মূলত ৪টি উচ্চ মাধ্যমিক বিদ্যালয় রয়েছে। এগুলি হল -

১) পারুলডাঙ্গা নসরৎপুর উচ্চ বিদ্যালয়

২) সমুদ্রগড় উচ্চ বিদ্যালয়

৩) জালুইডাঙ্গা জিসিপি বালিকা বিদ্যালয়

৪) চাঁপাহাটি কেপিসি বালিকা বিদ্যালয়

এছাড়াও অনেক প্রাথমিক বিদ্যালয় আছে।

## তথ্যসূত্র

## বহিঃসংযোগ

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পূর্ব বর্ধমান জেলার গ্রাম
সাত শহীদের মাজার

**সাত শহীদের মাজার** বা **সপ্তশিখা** নেত্রকোণা জেলার সীমান্তবর্তী কলমাকান্দা উপজেলার অন্তর্গত 
পাহাড়ের পাদদেশে লেঙ্গুরা ইউনিয়নের ফুলবাড়িতে অবস্থিত।

## ইতিহাস
১৯৭১ সালের ২৬ই জুলাই বাংলাদেশ স্বাধীনতা যুদ্ধে কলমাকান্দা উপজেলার নাজিরপুর ইউনিয়ন ভূমি অফিস সংলগ্ন তিন রাস্তার মিলনস্থলে পাক বাহিনীর সাথে বন্দুক যুদ্ধে সাত জন বীর মুক্তিযোদ্ধা শহীদ হয়েছিলেন। পরবর্তীতে বীর মুক্তিযোদ্ধাদের মরদেহ লেঙ্গুরা ইউনিয়নের ফুলবাড়ি নামক স্থানে সমাহিত করা হয়, যা সাত শহীদের মাজার নামে পরিচিত।
## শহীদদের নাম
* ডাঃ আব্দুল আজিজ 
* মোঃ ফজলুল হক 
* মোঃ ইয়ার মাহমুদ 
* ভবতোষ চন্দ্র দাস 
* মোঃ নূরুজ্জামান 
* দ্বিজেন্দ্র চন্দ্র বিশ্বাস 
* মোঃ জামাল উদ্দিন

## তথ্যসূত্র

বিষয়শ্রেণী:নেত্রকোণা জেলার দর্শনীয় স্থান
বিষয়শ্রেণী:নেত্রকোণা জেলা
বিষয়শ্রেণী:বাংলাদেশে ঐতিহাসিক স্থান
হ্যারিসন কার্লিয়ন

**হ্যারিসন কার্লিয়ন** (জন্ম: ২৩ জানুয়ারী ২০০১) জার্সির একজন আন্তর্জাতিক ক্রিকেটার। অক্টোবর ২০১৬ সালে কার্লিয়ন লস অ্যাঞ্জেলেসে অনুষ্ঠিত ২০১৬ আইসিসি ওয়ার্ল্ড ক্রিকেট লীগ চতুর্থ বিভাগের জন্য জার্সির দলে নির্বাচিত হয়েছিলেন। ওমানের বিপক্ষে জার্সির প্রথম টুর্নামেন্টে খেলেছেনও তিনি। পনেরো বছর বয়সে তিনি সতীর্থ জন্টি জেনারের আগের রেকর্ডটি ভেঙে জার্সির হয়ে সর্বকনিষ্ঠ খেলোয়াড় হিসাবে আন্তর্জাতিক ক্রিকেট ম্যাচ খেলেছিলেন।

ডিভিশন ফোর টুর্নামেন্টের চূড়ান্ত ম্যাচে পঞ্চম স্থান নির্ধারণী প্লে অফ ম্যাচে জার্সির হয়ে ইতালির বিপক্ষে তিনি তার বাবা এবং টিম ম্যানেজার টনি কার্লিয়নের সাথে খেলেছিলেন। জার্সি দলের সদস্য খেলোয়াড়দের ইনজুরির কারণে তার পিতাকে খেলতে বাধ্য করেছিল। আর এটাই ছিল জার্সির হয়ে আন্তর্জাতিক ম্যাচে প্রথম পিতা এবং পুত্র একসাথে খেলা।

এপ্রিল ২০১৮ এ, মালয়েশিয়ায় অনুষ্ঠিত ২০১৮ আইসিসি বিশ্ব ক্রিকেট লীগ চতুর্থ বিভাগ প্রতিযোগিতার জন্য তাকে জার্সির দলে অন্তর্ভুক্ত করা হয়েছিল। আগস্ট ২০১৮ এ, তাকে নেদারল্যান্ডসে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার জন্য জার্সির দলের স্কোয়াডে রাখা হয়েছিল।

মে ২০১৯ সালে তাকে গার্নসির বিপরীতে ২০১৯ টি২০ ইনসুলার কাপ প্রতিযোগিতায় জার্সির দলে রাখা হয়। একই মাসে গার্নসিতে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের জন্য তাকে জার্সির দলে রাখা হয়েছিল। জার্সির হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন ১ জুন ২০১৯ এ গার্নসির বিপরীতে।

জুলাই ২০১৯ এ, কার্লিয়ন জার্সির অনূর্ধ্ব -১৯ ক্রিকেট বিশ্বকাপ বাছাইয়ের প্রতিযোগিতায় দলের অধিনায়ক ছিলেন। ৩১ জুলাই ২০১৯, ফ্রান্সের বিপক্ষে জার্সির নয় উইকেটে জয় লাভ করে, যেখানে কার্লিয়নের স্কোর ছিল ১০৭ রান

২০১৯ সালের সেপ্টেম্বরে, সংযুক্ত আরব আমিরাতের ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে জার্সির স্কোয়াডে অন্তর্ভুক্ত করা হয়েছিল।

## তথ্যসূত্র

## বহিঃসংযোগ

* Harrison Carlyon

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জার্সির টুয়েন্টি২০ আন্তর্জাতিক ক্রিকেটার
বিষয়শ্রেণী:জার্সির ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
গুনাইঘর বায়তুল আজগর সাত গুম্বুজ জামে মসজিদ

**গুনাইঘর বায়তুল আজগর সাত গুম্বুজ জামে মসজিদ** কুমিল্লা জেলার দেবিদ্বার উপজেলা সদর হতে ২ কিলো মি. দক্ষিণ ও পশ্চিমে উত্তর গুনাইঘর ইউনিয়নের গুনাইঘর গ্রামে অবস্থিত।

## নির্মাণ ও উদ্ভোধন
মসজিদটি ২০০২ সাল হতে নির্মাণ কাজ শুরু হয় এবং ২০০৫ সালে তা নির্মাণ কাজ শেষ হয়। কুমিল্লা-৪ আসনের বিএনপি র সাংসদ ইন্জিনিয়ার মন্জুরুল আহসান মুন্সীর আর্থিক সহায়তায় মসজিদটি নির্মাণ করেন। নির্মাণ শেষে মসজিদটি উদ্ভোধন করেন বিএনপি সরকারের সাবেক স্বাস্থ্যমন্ত্রী ডঃ খন্দকার মোশারফ হোসেন।

## বিবরণ
মসজিদটির দৈর্ঘ্য ৪৮ ফুট, প্রস্থ ৩৬ ফুট। ৭ টি গুম্বুজ, ৪ টি সুউচ্চ মিনার রয়েছে। প্রতিটি মিনারের উচ্চতা ৮০ ফুট। ৭ টি গুম্বুজের মধ্যে ৫ টিতে রয়েছে ঝাড়বাতি। মসজিদটি তে মুসুল্লিদের আরাম আয়েস এর জন্য রয়েছে ৬ টি এসি। মসজিদটির ভিতরে শতাধিক মুসুল্লি একসাথে নামাজ পড়তে পারে। আর বারান্দায় অর্থাৎ সামনের স্টাইলস করা জায়গাটিতে দুইশতাধিক মুসুল্লি নামাজ পড়তে পারে। মসজিদের উপর বিভিন্ন রং এর বৈদ্যুতিক বাতির আলোক সজ্জা রয়েছে। যা অনেক দূর থেকে অনেক সুন্দর দেখা যায়। মসজিদে লেখা আল্লাহ শব্দটি রাতের বেলা জ্বল জ্বল করে জ্বলতে থাকে। মসজিদটির পেছনে ফুল ও ফলের বাগান রয়েছে।মসজিদটির ভিতরে ও বাহির অসংখ্য চাদ ও তারা আকা রয়েছে। মসজিদটি নির্মাণের সময় ইট,বাল,সিমেন্ট এর পাশাপাশি চিনামাটি ও স্টাইলস ব্যবহার করা হয়েছে।

## নির্মাণ শৈলী ও কারুকাজ
নতুন ও পুরাতন পদ্ধতির সংমিশ্রণে অসংখ্য ক্যালিও গ্রাফিতে আকা ব্যতিক্রমধর্মীর নির্মাণ শৈলির নির্মিত এই মসজিদটি। মসজিদটির বৈশিষ্ট্য হলো ক্যালিওগ্রাফি ও নির্মাণ কৌশল।নির্মাণ শৈলীর দিক থেকে এ মসজিদটি সারা বাংলাদেশের হাতে গোনা কয়েকটি মসজিদের মধ্যে একটি। অসংখ্য ক্যালিও গ্রাফিতে আকা ব্যতিক্রম ধর্মী নির্মাণ শৈলী। বাংলাতে ৮ টি ক্যালিও গ্রাফি রয়েছে। আর আরবিতে লেখা রয়েছে কোরআনের চার কুল। মসজিদটির কারুকাজ ও ক্যালিও গ্রাফির দিকে তাকালে তার সৌন্দর্য দেখে সবাই অবাক হতে হয়। কারুকাজ করা হয়েছে মোগল,তুর্কী ও পারস্যের সংমিশ্রণে। কারুকাজের সৌন্দর্য বৃদ্ধির ৩ শত ৫০ মন চিনামাটির টুকরো ও ২ শত ৫০ টি গ্লাস ব্যবহার করা হয়েছে।

## পর্যটন ব্যবস্থা
মসজিদটি অতি সুন্দরের কারণে দেশের বিভিন্ন জায়গা হতে লোকজন আসে দেখার জন্য। এ মসজিদটি বর্তমানে বাংলাদেশের স্থাপত্য শিল্পের একটি নিদর্শন।

## তথ্যসূত্র

বিষয়শ্রেণী:কুমিল্লা জেলার মসজিদ
বিষয়শ্রেণী:দেবিদ্বার উপজেলা
ক্রিস্তিন লাগার্দ

**ক্রিস্তিন মাদলেন ওদেত লাগার্দ** (; আ-ধ্ব-ব: [kʁistin madlɛn ɔdɛt laɡaʁd]; জন্ম ১লা জানুয়ারি ১৯৫৬) একজন ফরাসি আইনজীবী। তিনি ২০১১ সাল থেকে আন্তর্জাতিক মুদ্রা তহবিলের প্রধান হিসেবে ও পরবর্তীতে ব্যবস্থাপনা পরিচালক (প্রধান নির্বাহী কর্মকর্তা) হিসেবে ২০১৯ সালের অক্টোবর পর্যন্ত দায়িত্ব পালন করেন। এরপর তিনি ইউরোপীয় কেন্দ্রীয় ব্যাংকের প্রধান হিসেবে কাজ শুরু করেন।

এর আগে লাগার্দ ফ্রান্স সরকারের জ্যেষ্ঠ মন্ত্রী হিসেবে বিভিন্ন মন্ত্রণালয়ে কাজ করেন। তিনি ২০০৭ থেকে ২০১১ সাল পর্যন্ত ফ্রান্সের অর্থনীতি ও অর্থসংস্থান মন্ত্রী ছিলেন। এর আগে তিনি কৃষি ও মৎস্য মন্ত্রী এবং বাণিজ্যমন্ত্রী হিসেবে দায়িত্ব পালন করেন। লাগার্দ প্রথম নারী হিসেবে বিশ্বের শীর্ষ অর্থনীতিগুলির (জি৮) একটির অর্থমন্ত্রী হন। তিনি আন্তর্জাতিক মুদ্রা তহবিলের প্রথম নারী প্রধান।

## তথ্যসূত্র

বিষয়শ্রেণী:ফরাসি অর্থনীতিবিদ
বিষয়শ্রেণী:ফরাসি আইনজীবী
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ফরাসি ব্যবসায়ী
বিষয়শ্রেণী:২১শ শতাব্দীর ফরাসি ব্যবসায়ী
বিষয়শ্রেণী:নারী অর্থমন্ত্রী
বিষয়শ্রেণী:ফরাসি প্রধান নির্বাহী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফরাসি সমলয় সাঁতারু
বিষয়শ্রেণী:২১শ শতাব্দীর ফরাসি নারী রাজনীতিবিদ
বিষয়শ্রেণী:প্যারিসের ব্যবসায়ী
বিষয়শ্রেণী:ফ্রান্সের অর্থমন্ত্রী
বিষয়শ্রেণী:ফ্রান্সের নারী মন্ত্রী
বিষয়শ্রেণী:২০শ শতাব্দীর ফরাসি নারী ক্রীড়াবিদ
বিষয়শ্রেণী:প্যারিসের_রাজনীতিবিদ
গুয়াদালিমার

**গুয়াদালিমার** নদী (স্পেনীয় - *Río Guadalimar*) হল দক্ষিণ স্পেনের আলবাথেতে প্রদেশ ও খায়েন প্রদেশের মধ্য দিয়ে প্রবাহিত একটি নদী।

## প্রবাহপথ
গুয়াদালকিবির নদীর এই উপনদীটির জন্ম আলবাথেতে প্রদেশের সিয়েরা দে আলকারাথ পর্বতমালার অন্তর্ভুক্ত লা সালগা শৃঙ্গে (১৭৭০ মিটার)। শুরুতে এই নদীর উৎস ঝর্ণাটি *আরোইয়ো দে তেখো* (*Arroyo de Tejo*) নামেই সমধিক পরিচিত। উৎসস্থল ভিয়াভের্দে দে গুয়াদালিমারের কাছাকাছিই আরও বেশ কয়েকটি ঝর্ণার জল একত্রিত হয়ে গুয়াদালিমার নদীটি পুষ্ট হয়ে ওঠে। এরপর আলবাথেতে প্রদেশের দক্ষিণপশ্চিম অঞ্চল থেকে মূলত পশ্চিমমুখে ও কিছুটা দক্ষিণে প্রবাহিত হয়ে খায়েন প্রদেশে প্রবেশ করে। এই যাত্রাপথে তাকে *সিয়েরা দে সেগুরা* পার্বত্যভূমিও অতিক্রম করে যেতে হয়। উৎসমুখ থেকে ১৬৭ কিলোমিটার পাড়ি দিয়ে খায়েন প্রদেশে *খাবালকিন্তো* পৌর অঞ্চলের ৫ কিলোমিটার দক্ষিণে ও *মেনখিবার* গ্রামের কিছুটা পূর্বে নদীটি গুয়াদালকিবির নদীতে গিয়ে পড়ে।

## উপনদীসমুহ
[thumb|250px|গুয়াদালিমার নদীর উপর নির্মিত প্রাচীন রোমান সেতু [পুয়েন্তে মোচো (গুয়াদালিমার)|পুয়েন্তে মোচো]] 
অনেকগুলি ছোট ছোট নদী ও ঝর্ণা এই নদীতে দুইদিক থেকে এসে পড়েছে। ডানদিক থেকে এসে পড়া উল্লেখযোগ্য উপনদীগুলি হল -
* ওনসারেস
* গুয়াদালমেনা
* গুয়াদালেন
অপরদিকে বামদিক থেকে এসে পড়া বিভিন্ন নদী ও ঝর্ণাগুলির মধ্যে উল্লেখযোগ্যগুলি হল -
* কোতিয়াস
* ফ্রিও ঝর্ণা
* কারিথাস
* মোরলেস
* ত্রুখালা 
* *আরোইয়ো দে পেনিয়োলিতে*

## প্রবাহ, বহমানতা ও জলাধারসমূহ
আগে গুয়াদালিমার নদীর মধ্য ও নিম্নগতিতে দুইপারের বিভিন্ন অংশ আংশিকভাবে পাথরে বাঁধানো ছিল এবং নদীর জল সেচের কাজে ব্যবহৃত হত। এখনও নদীটির জল ঐ অঞ্চলে অলিভ চাষে সেচের কাজে ব্যবহার করা হয়। বর্তমানে এই নদীর গতিপথে বেশ কয়েকটি রিজার্ভার নির্মিত হয়েছে। এরমধ্যে *সিলেস* জলাধারটির জলধারণ ক্ষমতা ৩০৫ লক্ষ কিউবিক মিটার এবং *গিরিবাইলে* জলাধারের ৪৭৫০ লক্ষ কিউবিক মিটার। এই দ্বিতীয় জলাধারটির নিচে ষোড়শ শতাব্দীতে তৈরি *আরিথা সেতু*টি অবস্থিত। এছাড়া এর উপনদী গুয়াদালমেনা ও গুয়াদালেন'এও বাঁধ দিয়ে যে জলাধারগুলি নির্মিত হয়েছে, তাদেরও ধারণ ক্ষমতা যথাক্রমে ৩৪৬০ লক্ষ কিউবিক মিটার ও ১৬৩০ লক্ষ কিউবিক মিটার।

## ইতিহাস
thumb|250px|''কাস্তিও দে গিরিবাইলে'' দুর্গের ধ্বংসাবশেষ 
রোমান যুগে এই নদীর নাম ছিল *তাগো*, *তাগুস* বা *তুখিও* নদী। তার উৎসস্থলের পর্বতের নামও ছিল *সিয়েরা দে তুখিয়া*। আরবরা এই নদীর নাম দেয় *ওয়াদ আল-ইমার* (الوادي الاحمر), অর্থাৎ লাল জলের নদী (রিও কলোরাদো)। গুয়াদিলমার নদীর জলের অদ্ভুত লালচে রঙই এই নামকরণের কারণ। নদীর বর্তমান নাম এই আরবি নামেরই স্পেনীয় অপভ্রংশ।

আরবিরা এই নদীর উপর কর্তৃত্ব বজায় রাখতে দ্বাদশ শতাব্দীতে নদীর তীরে কাস্তিও দে গিরিবাইলে বলে একটি দুর্গ গড়ে তোলে। ১২২৬/২৭ খ্রিস্টাব্দে এই নদী ও সংলগ্ন এলাকা পুনরায় খ্রিস্টীয়দের দখলে আসে।

## তথ্যসূত্র

বিষয়শ্রেণী:ইউরোপের নদী
বিষয়শ্রেণী:স্পেনের নদী দ্বীপ
বিষয়শ্রেণী:গুয়াদালকিবির নদীতন্ত্র
বিষয়শ্রেণী:স্পেনের নদী
জাতীয় শিক্ষা দিবস (ভারত)

থাম্ব|ভারতীয়দের শিক্ষাব্যবস্থার অগ্রদূত মাওলানা আব্দুল কালাম আজ়াদ
স্বাধীন ভারতের প্রথম শিক্ষামন্ত্রী মাওলানা আবুল কালাম আজাদের জন্মবার্ষিকী স্মরণে  ভারতে **জাতীয় শিক্ষা দিবস** পালন করা হয়। আবুল কালাম আজাদ ১৫ আগস্ট ১৯৪৭ থেকে ১৯৫৮ সালের ২ ফেব্রুয়ারি অবধি দায়িত্ব পালন করেছিলেন। ভারতের জাতীয় শিক্ষা দিবস প্রতি বছর ১১ নভেম্বর পালিত হয় । 

মানবসম্পদ উন্নয়ন মন্ত্রণালয় ১১ সেপ্টেম্বর ২০০৮ এ ঘোষণা করেছিল, "ভারতের এই মহান পুত্রের জন্মদিন উদ্‌যাপনের মন্ত্রণালয় সিদ্ধান্ত নিয়েছে ভারতে শিক্ষাব্যবস্থায় তাঁর অবদানের কথা স্মরণ করে। ২০০৮ সাল থেকে প্রতিবছর ১১ নভেম্বর থেকে এটিকে ছুটি ঘোষণা না করে জাতীয় শিক্ষা দিবস হিসাবে উদযাপিত করা হবে। " দেশের সমস্ত শিক্ষাপ্রতিষ্ঠানে সাক্ষরতার গুরুত্ব এবং শিক্ষার সকল দিকের প্রতি দেশের অঙ্গীকারের স্লোগান, সিম্পোজিয়া, প্রবন্ধ-রচনা, শ্রুতিমধুরতা প্রতিযোগিতা, ব্যানার কার্ড সহ ওয়ার্কশপ ও সমাবেশ করে দিবসটি উদ্‌যাপন করে।

স্বাধীন ভারতে শিক্ষাব্যবস্থার ভিত্তি স্থাপন, এবং এই ক্ষেত্রে দেশের বর্তমান ভূমিকার মূল্যায়ন ও উন্নতিতে আজাদের অবদানকে স্মরণ করার জন্য এই দিনটিকে একটি উপলক্ষ হিসাবেও দেখা হয়। 

## তথ্যসূত্র

বিষয়শ্রেণী:নভেম্বর উদ্‌যাপন
সেই রেললাইনের ধারে মেঠোপথটার পারে দাঁড়িয়ে

**<nowiki/>'সেই রেললাইনের ধারে মেঠোপথটার পারে দাঁড়িয়ে**' ১৯৮৫ সালে প্রকাশিত বাংলা ভাষায় রচিত একটি দেশাত্মবোধক সঙ্গীত। বাংলাদেশ টেলিভিশনের বিশেষ অনুষ্ঠানের জন্য প্রস্তুতকৃত এই সঙ্গীত বা গানের গীতিকার মোহাম্মদ রফিকউজ্জামান। আহমেদ ইমতিয়াজ বুলবুলের সুর ও সঙ্গীত পরিচালনায় এই গানে কন্ঠে দেন সাবিনা ইয়াসমিন। ১৯৭১ সালে বাংলাদেশের স্বাধীনতা যুদ্ধে যাওয়া সন্তানের জন্য প্রতীক্ষারত এক মায়ের আকুতি এই গানের মূল উপজীব্য।

## পটভূমি
গীতিকার রফিকুজ্জামানের ছোট ভাই আসাদ(আসাদুজ্জামান) বাংলাদেশের স্বাধীনতা যুদ্ধে যাওয়ার আগে তার মাকে বলে গিয়েছিলেন। আসাদ যুদ্ধে শহিদ হন, কিন্তু তার মা এটা জানতেন না। যশোরের খড়কিতে গীতিকার রফিকুজ্জামানের বাড়ীর পাশে রেললাইন রয়েছে। সেই রেললাইনের পাশে মেঠোপথ ধরে আসাদ যুদ্ধে চলে গিয়েছিলেন। রফিকুজ্জামানের মা প্রায়শই এই কথা বলে আসাদের স্মৃতিচারণ করতেন। মোহাম্মদ রফিকুজ্জামান তার বাস্তব জীবনের প্রেক্ষাপটে এই গীতি রচনা করেন। আহমেদ ইমতিয়াজ বুলবুলকে নিয়ে তিনি এইগানের গীতি রচনা করেছিলেন। প্রথমবার এইগানের প্রেক্ষাপট শুনে সুরকার আহমেদ ইমতিয়াজ বুলবুল আবেগতাড়িত হয়ে পরেছিলেন।

## সঙ্গীত ধারণ
বাংলাদেশ টেলিভিশনের নিজস্ব শব্দ ও সঙ্গীত ধারণের স্টুডিও থাকলেও সাবিনা ইয়াসমিন ও আহমেদ ইমতিয়াজ বুলবুল যৌথ প্রয়াসে সৃষ্ট দেশাত্মবোধক গান গুলি কাকরাইলের ইপসা রেকর্ডিং স্টুডিওতে ধারণ করা হতো। 'সেই রেললাইনের ধারে মেঠোপথটার পারে দাঁড়িয়ে' গানটি ঐ স্টুডিওতে রেকর্ড করা গান গুলির মধ্যে অন্যতম।

## প্রকাশ ও পুনরুৎপাদন
১৯৮৫ সালে বাংলাদেশে টেলিভিশনের একটি বিশেষ সঙ্গীতানুষ্ঠানে এই গানটি প্রথম প্রচার করা হয়। সাবিনা ইয়াসমিন নিজ উদ্যোগে বাংলাদেশ টেলিভিশনের জন্য গাওয়া দেশাত্মবোধক গান গুলি সংরক্ষণ ও পুনঃউৎপাদন করেন এবং সাউন্ডটেক-এর ব্যানারে ‘সব ক’টা জানালা খুলে দাও না’ শিরোনামীয় এ্যালবামে এই গান প্রকাশ করেন। ২০১৬ সালের ৩ মে সাউন্ডটেক তাদের আনুষ্ঠানিক ইউটিউব চ্যানেলে এই অ্যালবামটি অবমুক্ত করে।

## জনসংস্কৃতিতে প্রভাব
এই গানটি আহমেদ ইমতিয়াজ বুলবুলের সুর করা অন্যতম জনপ্রিয় গান। সাবিনা ইয়াসমিন এইগান অনেকবার বিভিন্ন অনুষ্ঠানে পরিবেশন করেছেন। সম্প্রচার টেলিভিশনের যুগে এই গানটি অনেক সঙ্গীতানুষ্ঠানে নিয়মিত পরিবেশন করা হয়েছে। নবীন শিল্পীরা এইগান নতুন করে বহুবার পরিবেশন করেছেন।

## আরো দেখুন

* জন্ম আমার ধন্য হলো মা গো
* সব ক’টা জানালা খুলে দাও না

## তথ্যসূত্র

## বহিঃসংযোগ

* সেই রেললাইনের ধারে গানটি নিয়ে মোহাম্মদ রফিকুজ্জামানের সাক্ষাৎকার
*সেই রেললাইনের ধারে গানের প্রেক্ষাপট নিয়ে মোহাম্মদ রফিকুজ্জামান ও আহমেদ ইমতিয়াজ বুলবুলের সাক্ষাৎকার

বিষয়শ্রেণী:বাংলা ভাষার গান
বিষয়শ্রেণী:দেশাত্মবোধক গান
বিষয়শ্রেণী:বাংলাদেশী দেশাত্মবোধক গান
বিষয়শ্রেণী:বাংলাদেশী সঙ্গীত
বিষয়শ্রেণী:আহমেদ ইমতিয়াজ বুলবুল সুরারোপিত গান
বেলারুশ ফ্যাশন সপ্তাহ

alt=Belarus Fashion Week Logo|থাম্ব| বেলারুশ ফ্যাশন সপ্তাহ লোগো
**বেলারুশ ফ্যাশন সপ্তাহ** বেলারুশের মিনস্কে বছরে দুবার অনুষ্ঠিত একটি আন্তর্জাতিক ফ্যাশন ইভেন্ট । ২০১০ সালে এই ইভেন্টটির আয়োজন হয়েছিল এবং সেই থেকে পেশাদার যোগাযোগ, সহযোগিতার আলোচনা এবং দেশে এবং বিদেশে এই শিল্পের অবস্থা এবং বিকাশ উপস্থাপনের জন্য ফ্যাশন শিল্পের উৎপাদক, ক্রেতা এবং প্রতিনিধিদের সফলভাবে একত্রিত করা হয়েছে। 

বিএফডাব্লু  এর প্রথম মরসুম ২০১০ সালের শুরুর দিকে মিনস্কে অনুষ্ঠিত হয়েছিল এবং এর পর থেকে এটি বেলারুশিয়ান ডিজাইনারগণ তাদের সৃজনশীল সম্ভাবনা প্রদর্শন করার জন্য অনুকূল পরিস্থিতি তৈরি করেছে 

## বিদেশী ডিজাইনার
২০১৭ সালে বেলারুশ ফ্যাশন উইক দুটি আন্তর্জাতিক ফ্যাশন ডিজাইনারকে স্বাগত জানিয়েছিল: লন্ডনের লংশা ওয়ার্ড এবং ইতালির যমজ ফ্লোরেন্স 

## ফ্যাশন ও পেশা
২০১০ সাল থেকে, *ফ্যাশন  পেশাগত* ফোরামটি বেলারুশ ফ্যাশন সপ্তাহের একই সময়ে আয়োজিত হয়। ২০১৭ সালে, ইতালি, জার্মানি, যুক্তরাজ্য, ফ্রান্স এবং কানাডা থেকে দশ শতাধিক বিশেষজ্ঞ সাংবাদিকতা, ডিজিটাল সেক্টর, সামাজিক নেটওয়ার্কের যুগে ব্যবসায়ের সুরক্ষা, বি টু বি বেসিকস এবং ব্র্যান্ড বিকাশের ক্ষেত্রে গুরুত্বপূর্ণ বিষয় নিয়ে আলোচনা করেছেন। 

## আরো দেখুন

* বার্লিন ফ্যাশন সপ্তাহ 
* লন্ডন ফ্যাশন সপ্তাহ 
* মিলান ফ্যাশন সপ্তাহ 
* নিউ ইয়র্ক ফ্যাশন সপ্তাহ

## তথ্যসূত্র

বিষয়শ্রেণী:ফ্যাশন সপ্তাহ
কুড়িগ্রাম এক্সপ্রেস

**কুড়িগ্রাম এক্সপ্রেস** (ট্রেন নং **৭৯৭/৭৯৮**) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি ঢাকার কমলাপুর রেলওয়ে স্টেশন ও কুড়িগ্রামের কুড়িগ্রাম রেলওয়ে স্টেশনের মধ্যে চলাচল করে। ট্রেনটি যাত্রাপথে নাটোর, বগুড়া, জয়পুরহাট, দিনাজপুর ও রংপুর জেলাকে সংযুক্ত করেছে।

কুড়িগ্রাম এক্সপ্রেস ঢাকা ও কুড়িগ্রাম জেলার মধ্যে চলাচলকারী প্রথম আন্তঃনগর ট্রেন। ২০১৯ সালের ১৬ই অক্টোবর ট্রেনটি উদ্বোধন করা হয়, এবং এর পরের দিন থেকে ট্রেনটি রেলসেবায় যুক্ত হয়। কুড়িগ্রাম জেলার নাম অনুসারে ট্রেনটির নামকরণ করা হয়। ঢাকা-কুড়িগ্রাম রুটে যাত্রীবাহী ট্রেন হিসেবে একমাত্র কুড়িগ্রাম এক্সপ্রেস চলাচল করে। ট্রেনটির বেজ কমলাপুর রেলওয়ে স্টেশন।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
* ঢাকা বিমানবন্দর রেলওয়ে স্টেশন
* নাটোর
* মাধনগর(নাটোর)
* সান্তাহার জংশন
* জয়পুরহাট
* পার্বতীপুর জংশন
* বদরগঞ্জ
* রংপুর
*কাউনিয়া জংশন

## রোলিং স্টক
ট্রেনটিতে সাধারণত ৩০০০ শ্রেণীর লোকোমোটিভ ব্যবহার করা হয়। ট্রেনটি লাল-সবুজ রঙের ইন্দোনেশীয় এবং কিছু চাইনিজ সাদা এয়ার ব্রেকের কোচের রেকে ১৪/২৮ লোডে চলে। এটি রংপুর এক্সপ্রেস,লালমনি এক্সপ্রেস,মোহনগঞ্জ, তিস্তা, জামালপুর এক্সপ্রেস এর সাথে রেক শেয়ার করে চলে। ৭৯৭-এর আসন সংখ্যা ৫৯৬টি এবং ৭৯৮-এর আসন সংখ্যা ৬২৬টি।

## তথ্যসূত্র

## বহিঃসংযোগ

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
গণপুর

**গণপুর** ভারতের পশ্চিমবঙ্গ রাজ্যের বীরভূম জেলার সিউড়ি সদর মহকুমা মহম্মদ বাজার সি ডি ব্লকের একটি পুরানো গ্রাম।

## ভূগোল
এটি এনএইচ ১৪ (পুরনো নাম্বার এনএইচ ৬০) এর পাশে অবস্থিত। এই গ্রামটিকে "গণপুর সংরক্ষিত শালের বন" চারদিক থেকে ঘিরে রেখেছে। গ্রামের দক্ষিণ দিক দিয়ে একটি সরু খাল বয়ে গেছে।

গণপুর মূলত মোরাম মাটি (লাল মাটি) বিছানো অঞ্চল। গ্রামের চারিদিকে এই শাল বন মোরাম মাটিতে রয়েছে। বনের মধ্যেই বিভিন্ন গ্রাম রয়েছে। সেগুলি হল - উলপাহাড়ি, ঘাগা, চৌবাতা, শাবলা ইত্যাদি। এখানকার গ্রামবাসী, যারা বনের ভেতর বিভিন্ন গ্রামে থাকে, তারা বুঝতে পেরেছে যে তারা *শাল* পাতা দিয়ে তৈরি বাসন (শাল পাতার *থালা*/শাল পাতার *বাটি* ইত্যাদি) বিক্রি করে জীবিকা নির্বাহ করতে পারে। তাই এখানকার গ্রামবাসীদের মূল জীবিকা হয়ে উঠেছে শাল পাতার তৈরী থালা, বাটি ইত্যাদি বিক্রি। জীবিকা নির্বাহের উদ্দেশ্যে তারাই বনের গাছগুলি বাঁচিয়ে রেখেছে।

## জনসংখ্যার উপাত্ত
২০১১ সালের জনগণনা অনুসারে, গণপুরের জনসংখ্যা ছিল ২,৯৬৩ জন, যার মধ্যে ১,৩৪৭ (৫০%) জন পুরুষ এবং ১,৩৫৯ (৫০%) জন মহিলা ছিল। জনসংখ্যায় ৬ বছরের নিচে ছিল ২৫৭ জন। গণপুরে মোট সাক্ষরতার সংখ্যা ছিল ২,০৫৯ (৬ বছরের বেশি জনসংখ্যার ৮৪.০৮%)।

## শিক্ষা
গণপুরে একটি প্রকৌশল শিক্ষা প্রতিষ্ঠান আছে, বাসন্তিকা ইনস্টিটিউট অব ইঞ্জিনিয়ারিং অ্যান্ড টেকনোলজি (পলিটেকনিক)। এখানে ইঞ্জিনিয়ারিংয়ের ডিপ্লোমা কোর্স পড়ানো হয়।

গ্রামে দুটি প্রাথমিক বিদ্যালয় এবং একটি উচ্চ বিদ্যালয় (উচ্চ মাধ্যমিক) রয়েছে। এই বিদ্যালয়গুলি ভালভাবে রক্ষণাবেক্ষণ করা হয় এবং এগুলি নানা আধুনিক সুযোগ-সুবিধা দিয়ে সজ্জিত। উচ্চ মাধ্যমিক বিদ্যালয়ের দুটি বিভাগ আছে, কলা এবং বিজ্ঞান বিভাগ। দুটি বিভাগে প্রায় ৮০০ জন শিক্ষার্থী রয়েছে।

## সংস্কৃতি

ডেভিড জে ম্যাককাশন গণপুরে ১৮ ও ১৯ শতকের অনেকগুলি ছোট ছোট চার চালা মন্দিরের উল্লেখ করেছেন, যেগুলি ছিল ইঁটের তৈরি এবং তাদের সম্মুখভাগ সমৃদ্ধভাবে খোদাই করা ছিল। তিনি ১৭৬৯ সাল নাগাদ নির্মিত মণ্ডল পরিবারের একটি বিষ্ণু মন্দিরেরও উল্লেখ করেছেন। এটি ছিল একটি আট চালা মন্দির, এবং ইঁট দিয়ে নির্মিত। এর সামনের দিকটি 'ফুলপাথর' দিয়ে সমৃদ্ধভাবে খোদাই করা।

গণপুর সবুজ সংসদ গ্রামীণ পাঠাগার, একটি সরকারী সাহায্যপ্রাপ্ত গ্রন্থাগার, ১৯৮০ সালে প্রতিষ্ঠিত হয়েছে। এটির নিজস্ব পাকা বাড়ি রয়েছে।

## তথ্যসূত্র

বিষয়শ্রেণী:বীরভূম জেলার গ্রামগুলি

বিষয়শ্রেণী:বীরভূম জেলার গ্রাম
নাজিমখান ইউনিয়ন

**নাজিমখাঁন ইউনিয়ন** রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন।

## ইতিহাস
বাদশা জাহাঙ্গীরের অনুগত সৈনিক নাজিম উদ্দিন পাঠানের নামে এই ইউনিয়নের নামকরণ করা হয়।
## যোগাযোগ
এই ইউনিয়নের যোগাযোগের প্রধান মাধ্যম হল সড়কপথ। সড়কপথে রিক্সা, সাইকেল, মটর সাইকেল, অটোরিক্সা, সিএনজি, বাস, মিনিবাস, মাইক্রোবাস চলাচল করে। এছাড়া নাজিমখান ইউনিয়ন হতে রাজারহাট উপজেলা শহর থেকে ট্রেন যোগে রাজধানীসহ বিভিন্ন জেলায় যাতায়াত করা যায়। তাছাড়াও ছোট ডিঙ্গি নৌকা, নৌকা দিয়ে তিস্তা নদীতে চলাচল করা যায়।

## দর্শনীয় স্থান

* যুগিদাহ বিল
* বড়বিল
* তিস্তা নদী
* বাছড়া
* নাজিম খান উচ্চ বিদ্যালয় ও কলেজ মাঠ

## জনপ্রতিনিধি
**বর্তমান চেয়ারম্যান-** মোঃ আব্দুল মালেক পাটোয়ারী (নয়া)

## স্কুল কলেজ সমূহ

* নাজিমখান সরকারি প্রাথমিক বিদ্যালয়
* নাজিম খান উচ্চ বিদ্যালয় ও কলেজ
* নাজিম খান পাবলিক স্কুল এন্ড কলেজ
* নাজিম খান বালিকা উচ্চ বিদ্যালয়
* নাজিমখান রেসিডেন্সিয়াল মডেল স্কুল
* নাজিমখান বালিকা বেসরকারি প্রাথমিক বিদ্যালয়
* নাজিমখান মহিলা দাখিল মাদ্রাসা
* বাছড়া সরকারি প্রাথমিক বিদ্যালয়
* বাছড়া আজিজিয়া আলিম মাদ্রাসা
* ছড়ারপার সবুজসাথী বেসরকারি প্রাথমিক বিদ্যালয়
* মুন্সিপাড়া বেসরকারি প্রাথমিক বিদ্যালয়
* আম-কাঁঠালের তল বেসরকারি প্রাথমিক বিদ্যালয়
* সোনালুর কুঠি উচ্চ বিদ্যালয়
* সোনালুর কুঠি বেসরকারি প্রাথমিক বিদ্যালয়
* মনি ডাকুয়া ফাজিল মাদ্রাসা

## নদী সমূহ
* বুড়ি তিস্তা
* তিস্তা
বিষয়শ্রেণী:রাজারহাট উপজেলার ইউনিয়ন

## তথ্যসূত্র